section_heading: Sudjelovanje u dinastijskim borbama 1290-1301.
paragraph_text: Leonard je priznavao to pravo Anžuvincima, te je bio na strani velikog dijela hrvatskog krupnog plemstva, uključujući Šubiće Bribirske i pojedine pripadnike Babonića, koji su podupirali Karla Roberta Anžuvinskog (1288-1342.) da preuzme prijestolje. Mladi je pretendent na krunu doveden iz Napulja najprije u Zadar, a zatim nastavio put na sjever prema Ugarskoj, te se, nakon što je 1301. umro Andrija „Mlečanin“, uspio domoći prijestolja.